**INDOKOLÁS**

**Szolnok Megyei Jogú Város Önkormányzata Szervezeti és Működési Szabályzatáról szóló 7/2014.(II.28.) önkormányzati rendelet és ahhoz kapcsolódó egyes önkormányzati rendeletek módosításáról szóló rendelethez**

**Általános indokolás**

A rendelet Szolnok Megyei Jogú Város Önkormányzata Szervezeti és Működési Szabályzatáról szóló 7/2014. (II.28.) önkormányzati rendeletet (a továbbiakban: SZMSZ) módosítja.

Szolnok Megyei Jogú Város Közgyűlése 2019. novemberi alakuló ülésén döntött az Önkormányzat Szervezeti és Működési Szabályzatának módosításáról. A Közgyűlés a rendelet 36.§ (5) bekezdésének beiktatásával jogosultságot állapított meg az önkormányzati képviselőknek arra, hogy kizárólagos önkormányzati tulajdonú gazdasági társaság vezető tisztségviselőjéhez a társaság működését érintő önkormányzati ügyben írásban közvetlenül kérdést intézzenek, felvilágosítást kérjenek, melyre 30 napon belül érdemi választ kell adni.

A rendelkezés bevezetése óta eltelt időszakban több önkormányzati képviselő tájékozódott fentiek alapján közvetlenül önkormányzati tulajdonú gazdasági társaságoknál. A gazdasági társaságok vezetőitől jelzés érkezett a Polgármester felé arra vonatkozóan, hogy-e képviselői tájékozódások több esetben átfogó jellegű adatszolgáltatásra irányulnak.

A rendeletmódosítás a fent hivatkozott rendelkezés kiegészítését tartalmazza az átfogó adatszolgáltatási igény benyújtásának lehetőségével. A rendeletben rögzítésre kerül továbbá a figyelemfelhívás a képviselői tájékozódás során az adatvédelmi szabályok fokozott betartására.

Jelen rendelet és az európai uniós jogból eredő kötelezettségek összhangban vannak, az Európai Unió alapját képező szerződések vagy uniós jogi aktus rendelkezései előzetes bejelentést vagy egyéb véleményezést a jogszabály megalkotása kapcsán nem írnak elő.

**Részletes indokolás**

**az 1. §-hoz**

A rendeletmódosítás a képviselői tájékozódási formák körét egészíti ki az átfogó képviselői adatszolgáltatási igény benyújtásának lehetőségével.

**a 2. §-hoz**

A rendeletben rögzítésre kerül a figyelemfelhívás a képviselői tájékozódás során az adatvédelmi szabályok fokozott betartására.

**a 3. §-hoz**

Hatályba léptető és deregulációs rendelkezést tartalmaz.